
PLx 145/2021
BIROUL PERMANENT 

AL

CAMEREI DEPUTAȚILOR

Vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.15/2021 pentru modificarea Ordonanţei de urgenţă a Guvernului nr.146/2020 privind aprobarea Programului IMM FACTOR – produs de garantare a creditului comercial și a Schemei de ajutor de stat asociate acestuia, transmis pentru dezbatere pe fond, în procedură de urgență, Comisiei pentru buget, finanţe şi bănci, Comisiei pentru politică economică, reformă și privatizare şi Comisiei pentru antreprenoriat și turism, cu adresa nr.PLx 145/2021 din 12 aprilie 2021, Camera Deputaţilor fiind Cameră decizională. 

În raport cu obiectul şi conţinutul său, proiectul de Lege face parte din categoria legilor ordinare.

PREȘEDINTE,                      PREȘEDINTE,                      PREȘEDINTE,
        Bogdan-Iulian                       Costel Neculai                  Claudiu-Iulius-Gavril

            HUŢUCĂ                              DUNAVA                                 NĂSUI

PLx 145/2021
R A P O R T    C O M U N 
asupra proiectului de Lege privind aprobarea Ordonanţei de urgenţã a Guvernului nr.15/2021 pentru modificarea Ordonanţei de urgenţă a Guvernului nr.146/2020 privind aprobarea Programului IMM FACTOR – Produs de garantare a creditului comercial și a Schemei de ajutor de stat asociate acestuia
În conformitate cu prevederile art.95 și 117 din Regulamentul Camerei Deputaților, republicat, cu modificările și completările ulteriore, Comisia pentru buget, finanțe și bănci, Comisia pentru politică economică, reformă și privatizare şi Comisia pentru antreprenoriat și turism au fost sesizate pentru dezbatere pe fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.15/2021 pentru modificarea Ordonanţei de urgenţă a Guvernului nr.146/2020 privind aprobarea Programului IMM FACTOR – Produs de garantare a creditului comercial și a Schemei de ajutor de stat asociate acestuia.

Conform prevederilor art.75 din Constituţia României, republicată, şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 6 aprilie 2021.

Consiliul Legislativ, prin avizul nr.86 din 3 martie 2021, a avizat favorabil proiectul de ordonanță de urgență, cu observații și propuneri.

Consiliul Economic și Social a transmis, cu adresa nr.2246 din 5 martie 2021, punctul de vedere referitor la proiectul de act normativ.

Comisiei juridică, de disciplină și imunități a avizat favorabil inițiativa legislativă, conform avizului nr.4c-13/313 din 28 aprilie 2021.
Proiectul de lege supus dezbaterii are ca obiect de reglementare aprobarea Ordonanţei de urgenţã a Guvernului nr.15/2021 pentru modificarea Ordonanţei de urgenţă a Guvernului nr.146/2020 privind aprobarea Programului IMM FACTOR – Produs de garantare a creditului comercial și a Schemei de ajutor de stat asociate acestuia.
Potrivit expunerii de motive, principalele modificări vizează redefinirea grantului, prin prisma elementelor de cost asociate factoringului care intră în componența ajutorului de stat. Astfel, numai dobânda aferentă sumelor avansate de finanțator beneficiarului finanțării de tip factoring va fi considerat ajutor de stat și va fi acoperită în procent de 50% din grant.

Totodată, modificările propuse conduc la crearea unui cadru mult mai funcțional de implementare a programului, adaptat atât cerințelor sectorului IMM în contextul actual, cât și derulării corespunzătoare a acestuia de către instituțiile de credit și instituțiile financiare nebancare din România.
În conformitate cu prevederile art.62, art.64, art.54 alin.(3) teza I și art.131 din Regulamentul Camerei Deputaţilor, republicat, cu modificările și completările ulterioare, membrii celor trei comisii au examinat proiectul de lege menționat mai sus în ședințe separate.

Membrii Comisiei pentru buget, finanțe și bănci au examinat inițiativa legislativă în şedinţa cu prezență fizică și online din data de 24 iunie 2021.

Membrii Comisiei pentru politică economică, reformă și privatizare au examinat actul normativ în ședința cu prezență fizică și online din 15 septembrie 2021.

Membrii Comisiei pentru antreprenoriat și turism au examinat proiectul de lege în ședința din data de  4 octombrie 2022.
La ședințele comisiilor deputații şi-au înregistrat prezența conform listelor de prezență.
La dezbaterile Comisiei pentru buget, finanțe și bănci au participat domnul  Lucian-Ovidiu Heiuș – secretar de stat în cadrul Ministerului Finanțelor și domnul Dumitru Nancu – director general în cadrul Fondului Național de Garantare a Creditelor pentru Întreprinderile Mici și Mijlocii.
În urma examinării proiectului de lege şi a opiniilor exprimate, membrii celor trei comisii au hotărât, cu majoritate de voturi, să propună plenului Camerei Deputaților un Raport comun de adoptare a proiectului de Lege privind aprobarea Ordonanţei de urgenţã a Guvernului nr.15/2021 pentru modificarea Ordonanţei de urgenţă a Guvernului nr.146/2020 privind aprobarea Programului IMM FACTOR – Produs de garantare a creditului comercial și a Schemei de ajutor de stat asociate acestuia, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

        PREȘEDINTE,                      PREȘEDINTE,                      PREȘEDINTE,

        Bogdan-Iulian                        Costel Neculai                  Claudiu-Iulius-Gavril

            HUŢUCĂ                              DUNAVA                                 NĂSUI
            SECRETAR,                         SECRETAR,                        SECRETAR, 

Iulius Marian FIRCZAK           Gheorghe ȘOLDAN               Florin MIRCEA
                         Șef serviciu,                                          Șef serviciu,                                         Consilier parlamentar,

                        Giorgiana Ene                              Lidia-Graziella Segărceanu                          Monica Gabriela Tudor

                  Consilier parlamentar,  

             Simina Alexandra Mocanu

